62018CO0431_INF
Euroopa Kohtu (seitsmes koda) 11. detsembri 2019. aasta määrus –Bueno Ruiz ja Zurich Insurance
(kohtuasi C-431/18) (
1
)
Eelotsusetaotlus – Euroopa Kohtu kodukorra artikkel 99 – Mootorsõidukite kasutamise tsiviilvastutuskindlustus – Direktiiv 2009/103/EÜ – Artikli 3 esimene lõik – Mõiste „sõidukite kasutamine“ – Õli ja muude vedelike leke mootorsõidukist – Kahju
Õigusaktide ühtlustamine – Mootorsõiduki valdaja vastutuskindlustus – Direktiiv 2009/103 – Mõiste „sõidukite kasutamine“ – Sõiduki kasutamine vastavalt selle transpordivahendi funktsioonile – Eraomandis olevas parklas toimunud õnnetus, mille põhjustas õliloik, mis tekkis peamiselt manöövrite sooritamisel selles parklas parkinud sõidukiga – Hõlmamine
(Euroopa Parlamendi ja nõukogu direktiiv 2009/103, artikli 3 esimene lõik)
(vt punktid 35–45, 48 ja resolutsioon)
Resolutsioon
Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta artikli 3 esimest lõiku tuleb tõlgendada nii, et nimetatud sättes kasutatud mõiste „sõidukite kasutamine“ hõlmab olukorda, kus sõiduk, millega tehti vastavalt selle transpordivahendi funktsioonile manöövreid ja/või mis parkis eraomandis olevas parklas, on seotud selles parklas toimunud õnnetusega.
(
1
)	ELT C 373, 15.10.2018.